CELEX: 32021D0483
Language: el
Date: 2021-03-22 00:00:00
Title: Απόφαση (ΚΕΠΠΑ) 2021/483 του Συμβουλίου της 22ας Μαρτίου 2021 για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας

22.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 99/40
               
            
         ΑΠΟΦΑΣΗ (ΚΕΠΠΑ) 2021/483 ΤΟΥ ΣΥΜΒΟΥΛΙΟΥ
         της 22ας Μαρτίου 2021
         για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Απριλίου 2013, το Συμβούλιο εξέδωσε την απόφαση 2013/184/ΚΕΠΠΑ (1) σχετικά με περιοριστικά μέτρα κατά της Μιανμάρ/Βιρμανίας.
                  
               
                     (2)
                  
                  
                     Στις 22 Φεβρουαρίου 2021, το Συμβούλιο ενέκρινε συμπεράσματα με τα οποία καταδίκασε με τον πλέον κατηγορηματικό τρόπο το στρατιωτικό πραξικόπημα που εκδηλώθηκε στη Μιανμάρ/Βιρμανία την 1η Φεβρουαρίου 2021. Ζήτησε την αποκλιμάκωση της κρίσης μέσω του άμεσου τερματισμού της κατάστασης έκτακτης ανάγκης, της αποκατάστασης της νόμιμης πολιτικής κυβέρνησης και του ανοίγματος του νεοεκλεγέντος κοινοβουλίου.
                  
               
                     (3)
                  
                  
                     Το Συμβούλιο κάλεσε επίσης τις στρατιωτικές αρχές να απελευθερώσουν τον πρόεδρο, την κρατική σύμβουλο και όλους όσοι έχουν συλληφθεί ή κρατούνται σε σχέση με το πραξικόπημα. Το Συμβούλιο επέμεινε στην ανάγκη να εξασφαλιστεί η απρόσκοπτη λειτουργία των τηλεπικοινωνιών, να υπάρξουν εγγυήσεις για τις ελευθερίες της έκφρασης, του συνεταιρίζεσθαι και του συνέρχεσθαι και για την πρόσβαση στην πληροφόρηση, καθώς και να γίνουν σεβαστά το κράτος δικαίου και τα ανθρώπινα δικαιώματα. Καταδίκασε δε τη στρατιωτική και αστυνομική καταστολή σε βάρος ειρηνικών διαδηλωτών, ενώ ταυτόχρονα ζήτησε από τις αρχές να επιδείξουν τη μέγιστη αυτοσυγκράτηση και από όλες τις πλευρές να απόσχουν από τη βία, σύμφωνα με το διεθνές δίκαιο.
                  
               
                     (4)
                  
                  
                     Στα συμπεράσματα του Συμβουλίου υπογραμμίστηκε η ετοιμότητα της Ένωσης να θεσπίσει περιοριστικά μέτρα ως απάντηση στο στρατιωτικό πραξικόπημα.
                  
               
                     (5)
                  
                  
                     Στις 28 Φεβρουαρίου 2021, μετά τη βίαιη καταστολή σε βάρος ειρηνικών διαδηλωτών σε ολόκληρη τη χώρα, ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας καταδίκασε τη βάναυση καταπίεση και κάλεσε τις στρατιωτικές αρχές να σταματήσουν αμέσως τη χρήση βίας κατά του λαού και να επιτρέψουν στους πολίτες να εκφράσουν τα δικαιώματά τους στην ελευθερία της έκφρασης και του συνέρχεσθαι.
                  
               
                     (6)
                  
                  
                     Στο πλαίσιο αυτό, και δεδομένης της συνεχιζόμενης σοβαρότατης κατάστασης στη Μιανμάρ/Βιρμανία, 11 πρόσωπα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, ως έχει στο παράρτημα της απόφασης 2013/184/ΚΕΠΠΑ.
                  
               
                     (7)
                  
                  
                     Το παράρτημα της απόφασης 2013/184/ΚΕΠΠΑ θα πρέπει συνεπώς να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της απόφασης 2013/184/ΚΕΠΠΑ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 22 Μαρτίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ (ΕΕ L 111 της 23.4.2013, σ. 75).
      
      
         
            ΠΑΡΑΡΤΗΜΑ
            Τα ακόλουθα πρόσωπα προστίθενται στον κατάλογο φυσικών και νομικών προσώπων, οντοτήτων και φορέων του παραρτήματος της απόφασης 2013/184/ΚΕΠΠΑ:
            
               
                            
                        
                        
                           Ονοματεπώνυμο
                        
                        
                           Στοιχεία ταυτοποίησης
                        
                        
                           Λόγοι καταχώρησης
                        
                        
                           Ημερομηνία καταχώρησης
                        
                     
                           «15.
                        
                        
                           Min Aung Hlaing
                        
                        
                           Ημερομηνία γέννησης: 3 Ιουλίου 1956
                           Τόπος γέννησης: Tavoy, Μιανμάρ/Βιρμανία
                           Υπηκοότητα: Μιανμάρ
                           Εθνικός αριθμός ταυτότητας: 12/SAKHANA(N)020199
                           Φύλο: άρρεν
                        
                        
                           Ο Min Aung Hlaing είναι ανώτατος διοικητής των ενόπλων δυνάμεων της Μιανμάρ (Tatmadaw) από το 2011. Είναι πρόεδρος του Κρατικού Συμβουλίου Διοίκησης (ΚΣΔ) και μέλος του Εθνικού Συμβουλίου Άμυνας και Ασφάλειας (ΕΣΑΑ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ/Βιρμανία, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                        
                        
                           22.3.2021
                        
                     
                           Συγκεντρώνοντας όλες τις εξουσίες και ως πρόεδρος του ΚΣΔ, ο ανώτατος διοικητής Min Aung Hlaing εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως πρόεδρος του ΚΣΔ, ο ανώτατος διοικητής Min Aung Hlaing είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                        
                     
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ως ανώτατος διοικητής των Tatmadaw από το 2011, ο Min Aung Hlaing είναι άμεσα υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                     
                           16.
                        
                        
                           Myint Swe
                        
                        
                           Ημερομηνία γέννησης: 24 Μαΐου 1951
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Myint Swe είναι μέλος των ενόπλων δυνάμεων της Μιανμάρ (Tatmadaw) και ήταν ο διορισμένος από τις Tatmadaw αντιπρόεδρος μέχρι την 1η Φεβρουαρίου 2021. Την ημέρα εκείνη ο Myint Swe συμμετείχε σε συνεδρίαση του Εθνικού Συμβουλίου Άμυνας και Ασφάλειας (ΕΣΑΑ) με άλλα μέλη των Tatmadaw. Η συνεδρίαση του ΕΣΑΑ ήταν αντισυνταγματική, καθώς δεν έλαβαν μέρος τα μέλη του που δεν είναι στρατιωτικοί. Κατά την εν λόγω συνεδρίαση, ο Myint Swe ανακηρύχθηκε υπηρεσιακός πρόεδρος. Στη συνέχεια, ο Myint Swe κήρυξε κατάσταση έκτακτης ανάγκης και παρέδωσε τη νομοθετική, την εκτελεστική και τη δικαστική εξουσία του κράτους στον Min Aung Hlaing, ανώτατο διοικητή των υπηρεσιών άμυνας. Η διαδικασία για την κήρυξη κατάστασης έκτακτης ανάγκης παραβιάστηκε, καθώς, σύμφωνα με το σύνταγμα, μόνο ο πρόεδρος έχει την εξουσία να κηρύξει κατάσταση έκτακτης ανάγκης.
                           Αποδεχόμενος τη θέση του υπηρεσιακού προέδρου και μεταβιβάζοντας τη νομοθετική, τη δικαστική και την εκτελεστική εξουσία στον ανώτατο διοικητή, ο Myint Swe συνέβαλε στην ανατροπή της δημοκρατικά εκλεγμένης κυβέρνησης και συνεπώς, είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           17.
                        
                        
                           Soe Win
                        
                        
                           Ημερομηνία γέννησης: 1 Μαρτίου 1960
                           Υπηκοότητα: Μιανμάρ
                           Φύλο: άρρεν
                        
                        
                           Ο Soe Win είναι αναπληρωτής ανώτατος διοικητής των ενόπλων δυνάμεων της Μιανμάρ (Tatmadaw) από το 2011. Είναι αντιπρόεδρος του Κρατικού Συμβουλίου Διοίκησης (ΚΣΔ) και μέλος του Εθνικού Συμβουλίου Άμυνας και Ασφάλειας (ΕΣΑΑ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                        
                        
                           22.3.2021
                        
                     
                           Ως αντιπρόεδρος του ΚΣΔ, ο αναπληρωτής ανώτατος διοικητής Soe Win εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως αντιπρόεδρος του ΚΣΔ, ο αναπληρωτής ανώτατος διοικητής Soe Win είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                        
                     
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από αυτές τις παραβιάσεις συνιστούν βαρύτατα εγκλήματα βάσει του διεθνούς δικαίου. Ως αναπληρωτής ανώτατος διοικητής των Tatmadaw από το 2011, ο Soe Win είναι υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια
                        
                     
                           18.
                        
                        
                           Sein Win
                        
                        
                           Ημερομηνία γέννησης: 24 Ιουλίου 1956
                           Τόπος γέννησης: Pyin Oo Lwin, Μιανμάρ/Βιρμανία
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Sein Win είναι μέλος των Tatmadaw και πρώην υπουργός Άμυνας (μεταξύ 24ης Αυγούστου 2015 και 1ης Φεβρουαρίου 2021). Την 1η Φεβρουαρίου, συμμετείχε σε συνεδρίαση του Εθνικού Συμβουλίου Άμυνας και Ασφάλειας (ΕΣΑΑ) με τα υπόλοιπα μέλη των Tatmadaw. Η συνεδρίαση του ΕΣΑΑ ήταν αντισυνταγματική, καθώς δεν έλαβαν μέρος τα μέλη του που δεν είναι στρατιωτικοί. Κατά την εν λόγω συνεδρίαση, ο Myint Swe ανακηρύχθηκε υπηρεσιακός πρόεδρος. Στη συνέχεια, ο Myint Swe κήρυξε κατάσταση έκτακτης ανάγκης και παρέδωσε τη νομοθετική, την εκτελεστική και τη δικαστική εξουσία του κράτους στον Min Aung Hlaing, ανώτατο διοικητή των υπηρεσιών άμυνας. Η διαδικασία για την κήρυξη κατάστασης έκτακτης ανάγκης παραβιάστηκε, καθώς, σύμφωνα με το σύνταγμα, μόνο ο πρόεδρος έχει την εξουσία να κηρύξει κατάσταση έκτακτης ανάγκης.
                           Συμμετέχοντας στη συνεδρίαση του ΕΣΑΑ κατά την οποία αποφασίστηκε να κηρυχθεί κατάσταση έκτακτης ανάγκης και να παραδοθεί η νομοθετική, η εκτελεστική και η δικαστική εξουσία του κράτους στον ανώτατο διοικητή των υπηρεσιών άμυνας, ο Sein Win συνέβαλε στην ακύρωση των αποτελεσμάτων των εκλογών που είχαν πραγματοποιηθεί στις 8 Νοεμβρίου 2020 και στην ανατροπή της δημοκρατικά εκλεγμένης κυβέρνησης. Συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ως υπουργός Άμυνας από τις 24 Αυγούστου 2015 μέχρι την 1η Φεβρουαρίου 2021, ο Sein Win είναι υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                     
                           19.
                        
                        
                           Thein Soe
                           (επίσης γνωστός ως U Thein Soe)
                        
                        
                           Ημερομηνία γέννησης: 23 Ιανουαρίου 1952
                           Τόπος γέννησης: Kani, Μιανμάρ/Βιρμανία
                           Υπηκοότητα: Μιανμάρ
                           Φύλο: άρρεν
                        
                        
                           Ο Thein Soe ορίστηκε πρόεδρος της εκλογικής επιτροπής (UEC) στις 2 Φεβρουαρίου 2021. Αποδεχόμενος τον διορισμό του μετά το στρατιωτικό πραξικόπημα της 1ης Φεβρουαρίου 2021, και με τις ενέργειές του ως προέδρου της UEC, ιδίως την ακύρωση των αποτελεσμάτων των εκλογών χωρίς κανένα αποδεικτικό στοιχείο για νοθεία, ο Thein Soe εμπλέκεται άμεσα σε ενέργειες που υπονόμευσαν τη δημοκρατία και το κράτος δικαίου στη Μιανμάρ.
                        
                        
                           22.3.2021
                        
                     
                           20.
                        
                        
                           Mya Tun Oo
                        
                        
                           Ημερομηνία γέννησης: 4 ή 5 Μαΐου 1961
                           Υπηκοότητα: Μιανμάρ
                           Φύλο: άρρεν
                        
                        
                           Ο στρατηγός Mya Tun Oo είναι μέλος των ενόπλων δυνάμεων της Μιανμάρ (Tatmadaw). Διορίστηκε υπουργός Άμυνας την 1η Φεβρουαρίου 2021 και είναι μέλος του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Ως μέλος του ΚΣΔ, ο στρατηγός Mya Tun Oo εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και αρχές που τελούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως μέλος του ΚΣΔ, ο στρατηγός Mya Tun Oo είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ο Mya Tun Oo ήταν αρχηγός του Γενικού Επιτελείου των ενόπλων δυνάμεων της Μιανμάρ (Tatmadaw), τρίτος στην ιεραρχία των Tatmadaw, από τον Αύγουστο του 2016 μέχρι τον διορισμό του ως υπουργού Άμυνας. Από τη θέση αυτή επέβλεψε στρατιωτικές επιχειρήσεις στην πολιτεία Rakhine και συντόνισε τις διάφορες ένοπλες δυνάμεις —συμπεριλαμβανομένων του στρατού, του ναυτικού και της αεροπορίας— καθώς και τη χρήση πυροβολικού. Κατά συνέπεια, είναι υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                     
                           21.
                        
                        
                           Dwe Aung Lin
                        
                        
                           Ημερομηνία γέννησης:
                           31 Μαΐου 1962
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Dwe Aung Lin είναι μέλος των ενόπλων δυνάμεων της Μιανμάρ (Tatmadaw) και γραμματέας του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Ο αντιστράτηγος Dwe Aung Lin διορίστηκε γραμματέας του ΚΣΔ στις 2 Φεβρουαρίου 2021 και έχει εκδώσει διαταγές του ΚΣΔ. Μεταξύ άλλων, διέταξε την αποπομπή ατόμων από αξιώματα στα οποία είχαν διοριστεί από τη δημοκρατικά εκλεγμένη κυβέρνηση, καθώς και τον διορισμό νέων μελών στην εκλογική επιτροπή της Μιανμάρ.
                           Ως μέλος και γραμματέας του ΚΣΔ, ο αντιστράτηγος Dwe Aung Lin εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και αρχές που τελούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως μέλος και γραμματέας του ΚΣΔ, ο αντιστράτηγος Dwe Aung Lin είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                        
                     
                           22.
                        
                        
                           Ye Win Oo
                        
                        
                           Ημερομηνία γέννησης: 21 Φεβρουαρίου 1966
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Ye Win Oo είναι μέλος των ενόπλων δυνάμεων της Μιανμάρ (Tatmadaw) και συγγραμματέας του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                        
                        
                           22.3.2021
                        
                     
                           Ο αντιστράτηγος Ye Win Oo διορίστηκε συγγραμματέας του ΚΣΔ στις 2 Φεβρουαρίου 2021. Ως μέλος και συγγραμματέας του ΚΣΔ, ο αντιστράτηγος Ye Win Oo εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι δυνάμεις και αρχές ασφαλείας της Μιανμάρ που τελούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως μέλος και συγγραμματέας του ΚΣΔ, ο αντιστράτηγος Ye Win Oo είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                        
                     
                           23.
                        
                        
                           Maung Maung Kyaw
                        
                        
                           Ημερομηνία γέννησης: 23 Ιουλίου 1964
                           Υπηκοότητα: Μιανμάρ
                           Φύλο: άρρεν
                        
                        
                           Ο στρατηγός Maung Maung Kyaw είναι μέλος των ενόπλων δυνάμεων της Μιανμάρ (Tatmadaw) και μέλος του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Ως μέλος του ΚΣΔ, ο στρατηγός Maung Maung Kyaw εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και αρχές που τελούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως μέλος του ΚΣΔ, ο στρατηγός Maung Maung Kyaw είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                        
                     
                           24.
                        
                        
                           Moe Myint Tun
                        
                        
                           Ημερομηνία γέννησης: 24 Μαΐου 1968
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Moe Myint Tun είναι μέλος των ενόπλων δυνάμεων της Μιανμάρ (Tatmadaw) και μέλος του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Ως μέλος του ΚΣΔ, ο αντιστράτηγος Moe Myint Tun εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και αρχές που τελούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιπάλων του πραξικοπήματος.
                           Ως μέλος του ΚΣΔ, ο αντιστράτηγος Moe Myint Tun είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ο αντιστράτηγος Moe Myint Tun διετέλεσε διοικητής του γραφείου ειδικών επιχειρήσεων (BSO)-6 και αρχηγός γενικού επιτελείου στρατού των ενόπλων δυνάμεων της Μιανμάρ (Tatmadaw) έως το 2019. Με αυτή την ιδιότητα, είχε την επίβλεψη των επιχειρήσεων στην πολιτεία Rakhine. Κατά συνέπεια, είναι υπεύθυνος για τις εν λόγω σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                     
                           25.
                        
                        
                           Than Hlaing
                        
                        
                           Ημερομηνία γέννησης:
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Than Hlaing είναι μέλος των ενόπλων δυνάμεων της Μιανμάρ (Tatmadaw). Διορίστηκε αναπληρωτής υπουργός Εσωτερικών και αρχηγός της αστυνομίας στις 2 Φεβρουαρίου 2021.
                           Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Διορισμένος από το ΚΣΔ, ο αντιστράτηγος Than Hlaing συμμετέχει σε ενέργειες και πολιτικές που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και σε ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας.
                        
                        
                           22.3.2021»
                        
                     
                           Επίσης, αστυνομικές δυνάμεις υπό την εξουσία του αντιστράτηγου Than Hlaing διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορισμός της ελευθερίας του συνέρχεσθαι και της ελευθερίας της έκφρασης, αυθαίρετες συλλήψεις και κράτηση ηγετών της αντιπολίτευσης και αντιπάλων του πραξικοπήματος. Ως αναπληρωτής υπουργός Εσωτερικών και αρχηγός της αστυνομίας, ο αντιστράτηγος Than Hlaing είναι άμεσα υπεύθυνος για τη λήψη αποφάσεων σχετικά με πολιτικές καταστολής και βιαιοπραγίες αστυνομικών κατά ειρηνικών διαδηλωτών και συνεπώς είναι υπεύθυνος για σοβαρές παραβιάσεις ανθρωπίνων δικαιωμάτων στη Μιανμάρ/Βιρμανία.